
                                                               alapanyagok árbeadásáról

Ügyintéző: Póka Edit/2291

Melléklet: táblázat

ÉRTESÍTÉS HIRDETMÉNYI ÚTON
Ezúton értesítjük az érintett Ügyfeleket, hogy a társadalombiztosítási támogatással rendelhető gyógyszerekről és a támogatás összegéről szóló 1/2003. (I.21.) ESzCSM rendelet (továbbiakban: Rendelet) 6. § (2)-(3) bekezdései értelmében, az Országos Egészségbiztosítási Pénztár (továbbiakban: OEP) az alapanyagok árainak illetve támogatásainak meghatározására hivatalból eljárást indít. 

A Rendelet 6.§ alapján a FoNo, a Magyar Gyógyszerkönyvben szereplő gyógyszerek, illetve az egyedi magisztrális gyógyszerek esetében az OEP minden naptári év április 1. napján közzéteszi a gyógyszeranyagok közfinanszírozás alapjául szolgáló árhoz nyújtott támogatás összegét, nevét, mennyiségi egységét és a beteg által fizetendő térítési díjat.

A társadalombiztosítási támogatás megállapítása szempontjából figyelembe vehető gyógyszeranyag árat a bejelentett legalacsonyabb termelői, import beszerzési árral rendelkező gyógyszeranyag alapulvételével kell meghatározni. A társadalombiztosítási támogatás összege a termékek meghatározott bruttó fogyasztói árának legfeljebb 50%-a lehet.

A támogatási értékek megállapításához szükséges bejelentéseiket a R. 2 számú melléklet szerinti adatlapon, a gyógyszeranyagok forgalmazására jogosító tevékenységi engedély másolatának egyidejű megküldésével 2014. március 14-ig tehetik meg. Felhívjuk figyelmüket arra, hogy a beadott ajánlataik nyilvánosak, azok a beadási határidőt követő munkanapon kikerülnek a honlapra.
A kihirdetett árak és támogatások a kihirdetést követő év április 1. napjáig - a  Rendelet 6.§ (3) bekezdés szerinti árcsökkentések kivételével - változatlanok.  
Kérjük Önöket, hogy a bejelentendő árakat az alábbi, a Publikus Gyógyszertörzs gyógyszeranyag adatain alapuló táblázatban a kiszerelési egységeket is figyelembe véve,  határozzák meg, és elektronikus formában is küldjék el az atfo@oep.hu e-mail címre. 
A táblázatban valamennyi, Önök által forgalmazott termék árát tüntessék fel, abban az esetben is, ha azt a jelenlegihez képest változatlan áron kívánják forgalmazni.
A beérkezett árajánlatok feldolgozása után ár nélkül maradt termékek társadalombiztosítási támogatása 2014. április 1-jével megszűnik.

Az iratokba történő betekintésre és a nyilatkozattételre az eljárás folyamán lehetőséget 

biztosítunk a hivatali munkaidő keretein belül, előzetes időpont-egyeztetést követően 

az OEP Ártámogatási Főosztályán (cím: 1139 Budapest, Váci út 73/a.).  
A hivatalból indított eljárás kezdőnapja: 2014. február 20. 

Az ügy iktatószáma:  E024 -196/1/2014  

Az árváltoztatási kérelmek beadásának határideje: 2014. március 13.

Az eljárás eredményének hatályba lépésére: 2014. április 1. [R. 6. § (3)] 

